google/wiki40b huggingface dataset:
स्नैपचैट

स्नैपचैट (अंग्रेज़ी: Snapchat) एक तस्वीर और संदेश भेजने वाला मोबाइल एप है, जिसे इवान स्पीगल, बॉबी मुर्फी और रेगी ब्राउन ने बनाया है। इसकी एक खासियत ये है कि इसमें भेजा जाने वाला कोई भी संदेश अपने आप ही मिट जाता है। इसका विचार उन्हें स्टैनफोर्ड विश्वविद्यालय में पढ़ाई करते समय आया था, जिसके बाद मुर्फी ने इस एप को बनाया और ये एप जुलाई 2011 को आईओएस के लिए उपलब्ध हो गया। इस एप को सितम्बर में इसके नए नाम "स्नैपचैट" के साथ शुरू किया गया।

इतिहास

तस्वीर भेजने के बाद अपने आप मिट जाने वाला विचार रेगी ब्राउन को आया था, इस बात को रेगी ने इवान स्पीगल को बताया, जिसे व्यापार का पहले से अनुभव था। उन दोनों ने अपने साथ बॉबी मुर्फी को मिला लिया, क्योंकि उसे एप बनाने का अनुभव था। कुछ महीने तक तीनों साथ काम करते रहे और 8 जुलाई 2011 को इन लोगों ने स्नैपचैट को "पिकाबू" नाम से आईओएस के लिए एप लांच कर लिया। इसके बाद स्पीगल और मुर्फी ने रेगी ब्राउन को कंपनी से बाहर कर दिया।
इसके कुछ ही महीने बाद सितम्बर 2011 में इस एप को स्नैपचैट नाम से लांच किया गया।

"गरीब देश" कहना

स्पीगल ने 2015 में कहा था कि स्नैपचैट "केवल अमीर लोगों के लिए है" और वे नहीं चाहते कि "इसका विस्तार गरीब देश जैसे भारत और स्पेन में हो"। इसके बाद से ही भारत के उपयोग करने वाले लोग इस एप को हटाने लगे और उसी के साथ साथ गूगल प्ले स्टोर और एपल के एप स्टोर में इस एप को सबसे कम रेटिंग "एक-सितारा" देने लगे। इस कारण स्नैपचैट का शेयर 1.5% तक गिर गया। उसके बाद स्नैपचैट ने कहा कि "स्नैपचैट सभी के लिए है और पूरी दुनिया में मुफ्त में डाउनलोड किया जा सकता है"।

रिहाना विवाद

मार्च 2018 को इसमें रिहाना के बारे में एक पोल बनाया गया, जिसमें लिखा गया था कि "क्या आप क्रिस ब्राउन को मुक्का मारना चाहोगे या रिहाना को थप्पड़?" इसके बाद रिहाना ने स्नैपचैट के लिए कहा कि "वो घरेलू हिंसा पीड़ितों के लिए असंवेदनशील है" और अपने प्रशंसकों को स्नैपचैट हटाने को भी कहा था।
एलेन ओकोआ

नासा करियर

एलेन ओकोआ का चयन नासा ने जनवरी 1990 में हुआ और वह जुलाई १९९१ में अंतरिक्ष यात्री बन गई। अंतरिक्षयान कार्यालय में उनके तकनीकी कार्यों में उड़ान सॉफ्टवेयर, कंप्यूटर हार्डवेयर और रोबोटिक्स के लिए चालक दल के प्रतिनिधि, स्पेस स्टेशन के लिए सहायक, अंतरिक्ष नियंत्रण प्रमुख, मिशन नियंत्रण में अंतरिक्ष यान संचारक (सीएपीसीओएम) के प्रमुख, और उप मुख्य अंतरिक्ष यात्री कार्यालय का नियंत्रण करने का कार्य भी सौंपा गया था। १९९३ में ओकोआ अंतरिक्ष में जाने वाली दुनिया में पहली हिस्पैनिक महिला बनी जब उन्होंने शटल डिस्कवरी पर नौ दिन के मिशन पर काम किया।उस समय अंतरिक्ष यात्री पृथ्वी के ओजोन परत पर अध्ययन कर रहे थे। चार अंतरिक्ष उड़ानों के एक वयोवृद्ध, ओकोआ ने लगभग १००० घंटो तक अंतरिक्ष में प्रवेश किया है। वह १९९३ में एसटीएस -56 पर एक मिशन विशेषज्ञ थी, वह एसटीएस -66 पर पेलोड कमांडर थी, और २००२ में एसटीएस -96 और एसटीएस -110 के मिशन विशेषज्ञ और फ्लाइट इंजिनियर थी। एलेन ओकोआ स्पेस शटल कोलंबिया आपदा के दौरान मिशन कंट्रोल में थी और कोलंबिया का यह विघटन टेलीविजन पर प्रदर्शित किया गया पहला कर्मियों में से एक था। उन्होंने २००७ तक जॉन्सन स्पेस सेंटर में उप निदेशक के रूप में सेवा की जो अंतरिक्ष यात्री कार्यालय और विमान संचालन को प्रबंधित और निर्देशित करने में मदद करता है। वह १ जनवरी २०१३ को नासा के जॉनसन स्पेस सेंटर की पहली हिस्पैनिक और दूसरी महिला निदेशक बन गई। 
ओकोओ ने कई पुरस्कार प्राप्त किए हैं जिनमें नासा के असाधारण सेवा पदक (१९९७), उत्कृष्ट नेतृत्व पदक (१९९५) और अंतरिक्ष उड़ान पदक (२००२, १९९९, १९९४, १९९३) शामिल हैं।
रकाब

रकाब एक ऐसे खोल या गोले को कहा जाता है जिसमें घोड़े या ऐसे अन्य जानवर पर सवार व्यक्ति अपने पाऊँ टिकाता है। आम तौर पर दो रकाब होते हैं (एक दाएँ पाऊँ के लिए और एक बाएँ पाऊँ के लिए)। घोड़े पर चढ़ने के लिए भी इनका प्रयोग होता है। रकाब के प्रयोग से घुड़सवार अधिक जल्दी से जानवर पर सवार हो सकता है और घोड़े पर बैठे हुए उसका संतुलन भी ज़्यादा सही होता है। इस से यात्रा, शिकार और युद्ध में बहुत सहायता मिलती है। रकाब भिन्न प्रकारों और सामग्रियों की बनती है लेकिन अक्सर उसके ऊपर चमड़े या कपड़े के पट्टे होते हैं जिनसे उन्हें ऊपर-नीचे किया जा सके। इन पट्टों से अलग-अलग कदों के सवारों के लिए रकाब को ऊपर-नीचे किया जा सकता है और दोनों तरफ़ की रकाब को बराबर की ऊँचाई पर ठीक भी किया जा सकता है। माना जाता है कि रकाब का आविष्कार भारत में ५०० ईसापूर्व में हुआ था।

अन्य भाषाओँ में

अंग्रेजी में 'रकाब' को 'स्टिरप' (stirrup) कहते हैं।
ग्रहीय क्रोड

ग्रहीय क्रोड (planetary core) किसी ग्रह, उपग्रह या बड़े क्षुद्रग्रह की सबसे भीतरी तह को कहा जाता है। यह ठोस या द्रव (लिक्विड) या उन दोनों की परतों का सम्मिलन हो सकती है। हमारे सौर मंडल में ग्रहीय क्रोड का पूरी वस्तु की त्रिज्या (रेडियस) में हिस्सा चंद्रमा में २०% से लेकर बुध ग्रह (मर्क्युरी) में ८५% तक है। गैस दानवों की भी क्रोडें होती हैं लेकिन उनकी बनावट पर बहस जारी है - वह पत्थर की, बर्फ़ की या फिर धातु हाइड्रोजन के द्रव की हो सकती है।
महीप सिंह

डॉ महीप सिंह (15 अगस्त, 1930 - 24 नवम्बर, 2015) हिन्दी के प्रसिद्ध लेखक, स्तम्भकार और पत्रकार थे। उन्हें २००९ का भारत भारती सम्मान प्रदान किया गया था। वह विभिन्न पत्र-पत्रिकाओं में राष्ट्रीय मसलों पर लेख भी लिखते थे। उन्होंने करीब 125 कहानियां और कई उपन्यास भी लिखे थे। वे दिल्ली विश्वविद्यालय में हिन्दी के प्राध्यापक रहे। उन्हें ६० के दशक में हिन्दी साहित्य जगत में संचेतन कहानी के आन्दोलन की शुरुआत करने के लिए जाना जाता है।

जीवन परिचय

महीपसिंह का जन्म उत्तर प्रदेश के उन्नाव जिले एक गांव में 15 अगस्त, 1930 को हुआ था।  उनके पिता कुछ वर्ष पहले ही सराय आलमगीर (जिला गुजरान, पश्चिमी पाकिस्तान) से आकर उन्नाव में बस गए थे। उन्होने डी.ए.वी. कॉलेज, कानपुर से एम.ए। हिन्दी और आगरा विश्वविद्यालय से पी.एच.डी. की। खालसा कॉलेज, मुम्बई एवं खालसा कॉलेज, दिल्ली में अध्यापन सहित कन्साई विश्वविद्यालय, हीराकाता (जापान) में विजिटिंग प्रोफेसर रहे। शिक्षा मंत्रालय, हिन्दी संस्थान, हिन्दी व पंजाबी अकादमी, भाषा विभाग (पंजाब) सहित कई संस्थाओं से सम्मानित। 'पत्रिका' (दूरदर्शन) का अनेक वर्ष संयोजन। धारावाहिक 'लोक-लोक की बात' और 'रिश्ते' प्रसारित। कई देशों की साहित्यिक यात्राएं। पत्रिका 'संचेतना' का संपादन।

कहानी-संग्रह

'सुबह के फूल', 'उजाले के उल्लू', 'एक लड़की शोभा', 'घिराव', 'कुछ और कितना', 'कितने संबंध' 'धूप की उंगलियों के निशान', 'चर्चित कहानियां', 'मेरी प्रिय कहानियां', 'इक्यावन कहानियां' आदि।

उपन्यास

'यह भी नहीं', 'अभी शेष है' , 'बीच की धूप', 'धूप ढ़लने के बाद' ।

निबन्ध

‘कुछ सोचा : कुछ समझा’ (निबंध संग्रह), ‘गुरु गोबिंद सिंह और उनकी हिंदी कविता’, ‘आदिग्रंथ में संगृहीत संत कवि’, ‘सिख विचारधारा : गुरु नानक से गुरु ग्रंथ साहिब तक’ (शोधग्रंथ), ‘गुरु गोबिंद सिंह : जीवनी और आदर्श’, ‘गुरु तेगबहादुर : जीवन और आदर्श’, ‘स्वामी विवेकानन्द’ (जीवनी), ‘न इस तरफ’, ‘गुरु नानक जीवन प्रसंग’, ‘एक थी संदूकची’ (बाल सहित्य), ‘सचेतन कहानी : रचना और विचार’, ‘गुरु नानक और उनका काव्य', 'कविता की भूमिका', ‘लेखक और अभिव्यक्‍ति की स्वाधीनता’, ‘हिंदी उपन्यास : समकालीन परिदृश्य’, ‘साहित्य और दलित चेतना’, ‘जापान : साहित्य की झलक’, ‘आधुनिक उर्दू साहित्य।

सम्पादन

चार दशकों से ‘संचेतना’ का संपादन, विष्णु प्रभाकर : व्यक्‍तित्व और साहित्य’ (संपादित)
येसुबाई

येसुबाई छत्रपती संभाजी राजे भोसले की पत्नी थी। वे कुशल योद्धा थी व कुशल घोड़े सवार करती थी। शिवशाही में वह कुलमुक्तयार थी।
द ब्लू मार्बल

द ब्लू मार्बल सतह से लगभग २९,००० किलोमीटर (१८,००० मील) की दूरी पर अपोलो १७ अंतरिक्ष यान के दल द्वारा ७ दिसंबर १९७२ को ली गयी पृथ्वी की एक छवि है। यह मानव इतिहास में सबसे अधिक पुनरुत्पादित छवियों में से एक है। यह छवि आधिकारिक नासा पदनाम AS17-148-22727 के साथ पृथ्वी के दृश्य को पुनरुत्पादित करती है।
राम कृष्ण ढकाल

बचपन

राम कृष्ण दखल ने   अपने बचपन  में ही संगीत कैरियर शुरू किया 

व्यक्तिगत जीवन

श्री ढक्कल का पालन - पोषण उसकी माँ ने किया हे उसकी माँ का संबध मजदूर जमात से था। १२ साल की उम्र में उसकी प्रतिभा का नेपाल के लोगों को पता चला।नीलम शाह के साथ उसकी शादी हुई।
सूचना

'सूचना'(Information) पद का अर्थ किसी को कोई जरूरी बात बताना, कहना, समाचार सुनाना, किसी को या आपको बताई गई बात आदि सब सूचना कहलाती है। 'सूचना' अंग्रेजी में (इनफार्मेशन) शब्द फॉर्मेटिया अथवा फोरम शब्द से बना है। ये दोनों ही शब्द वस्तु के आकार व् स्वरूप प्रदान करने के अभिप्राय को व्यक्त करते हैं। 
हाफमैन के अनुसार — सूचना वक्तव्यों, तथ्यों अथवा आकृतियों का संकलन होती है।
एन बैल्किन के अनुसार — सूचना उसे कहते हैं जिसमें आकार को परिवर्तित करने की क्षमता होती है।
जे बीकर के अनुसार - किसी विषय से सम्बंधित तथ्यों को सूचना कहते हैं।
सपत्नी

सपत्नी या सौतन ये बहुविवाह में पत्नीयों के मध्य का सम्बन्ध है। जब किसी एक पुरुष से एक से अधिक नारीयाँ विवाह करे, तो वें नारीयाँ एक दूसरे की सपत्नी होती हैं।

वेद में उल्लेख

मैत्रेयीसंहिता में मनु की दस स्त्रियों के प्रमाण मिलते हैं। ऋग्वद में एक सम्पूर्ण सूक्त सपत्नी के सन्दर्भ में उल्लिखित है। यद्यपि एक पत्नीव्रत को आदर्श विवाह माना जाता था, परन्तु वेदों में भी बहुवपत्नीत्व प्रथा यत्र तत्र प्राप्त होती हैं।
नूएस्त्रा सेन्योरा देल मनज़ानो का गिरजाघर

संग्रहालय

आजकल गिरजाघर ईसाई धर्म से संबंधित वस्तुओं के साथ एक संग्रहालय भी दिखाता है। प्रदर्शन पर कई लकड़ी की चीज़ें, चौदहवें सदी में बनी मूर्तियाँ हैं। कई चित्र, किताबें और अन्य वस्तुएँ को भी रखा गया है। संग्रहालय में मुख्य रूप से कैमिनो दे सैंटियागो जा रहे तीर्थयात्रियों की सुविधा के लिए सामान मौजूद है जो सामने के रास्ते वाले दरवाज़े से होकर गुज़रते हैं।
संग्रहालय की एक प्रमुख विशेषता भव्य जर्मन दाग कांच है जो गिरजाघर के उत्तर की ओर लगी है। उनमें से कुछ तो पंद्रहवीं सदी से है और उन्हें इन्यिगो लोपेज़ डी मेंडोज़ा (Iñigo López de Mendoza) खास तौर से यहाँ दे रखा था।
स्थायी संग्रह के अलावा यहाँ कई संगीत समारोह और अल्पकालिक प्रदर्शनियाँ लगी रहती हैं।
गैना

गैना या गैनां या गैणा भारतीय राज्य राजस्थान के अजमेर, भरतपुर जिलों में पायी जाने वाली एक जाट गोत्र है। गैना जाट राजस्थान के मारवाड़ क्षेत्रों में बसे हुए हैं। वो नागौर के डीडवाना के कुछ क्षेत्रों पर साम्राज्य करते थे। सम्भवतः जोहिया जाटों का एक समूह ही गैना के रूप में जाना जाता है।
इरविन रोज

इरविन रोज (Irwin A. Rose; जुलाई 16, 1926 – जून 2, 2015) एक अमेरिकी जीवविज्ञानी थे। उन्हें २००४ में आरोन चियानोवीर और एवरम हेर्शको के साथ संयुक्त रूप से रसायन शास्त्र में नोबेल पुरस्कार से सम्मानित किया गया था।

जीवनी

रोज का जन्म ब्रुकलिन, न्युयॉर्क मे एक यहुदी परिवार मे हुआ। वो इला और हैरी रोय्ज़े के एकमात्र बेटे है। रोज ने वाशिंगटन विश्वविद्यालय से एक वर्ष पढाई की उसके बाद वो द्वितीय विश्व युद्ध मे जल सेना मे शामील हो गए।
अजय कुमार सिंह

एक हिन्दी साहित्यकार।
नाम (फ़िल्म)

संक्षेप

जानकी कपूर (नूतन) और उसके दो बेटे रवि (कुमार गौरव) और विकि (संजय दत्त) गरीब हैं और अपनी जरूरतें पूरे करने में भी उन्हें कठिनाई का सामना करना पड़ता है। रवि एक जिम्मेदार बेटा है जो अपने भाई और माँ दोनों के लिये ईमानदारी से पैसे कमाता है। सीमा (पूनम ढिल्लों) उसकी खुद्दारी और उसुलों से प्रभावित है और उसे पसंद करती है। वही विकि आवारा किस्म का व्यक्ति है जो जल्दी पैसे कमाने के लिये जुआ जैसे कई गैर-कानूनी काम करता है। विकि को दुबई जा कर काम करना है क्योंकि उसने कई लोगों से सुना है कि वहाँ उन्होंने सफल जिंदगी स्थापित की है। रवि पैसे इकट्ठे करके उसे दुबई भेजने का बंदोबस्त करता है। वहाँ विकि को पता चलता है कि उसके कागजात नकली है और उसे नशीली दवाओं की तस्करी कराकर वहाँ भेजा गया है।
कोई और रास्ता न दिखने पर वो वहाँ वो राणा (परेश रावल) के लिये तस्करी का काम शुरू कर देता है। जिसमें उसका साथ अनिच्छिक रूप से रीटा (अमृता सिंह) भी देती है। वहीं उसके भाई और माँ के पास कोई सूचना न आ पाने पर वो लोग चिंतित होने लगते हैं। उन्हें पता चलता है कि वो हॉन्ग कॉन्ग में पहुँच चुका है। रवि उसे ढूंढने वहाँ जाता है। विकि तस्करी के लिये पकड़ा जाता है और उसे सजा हो जाती है। वो पुलिस से भागकर राणा का कत्ल कर देता है। रवि पुलिस से बचाकर विकि को देश से बाहर निकालने की कोशिश करता है लेकिन अंत में वो पुलिस द्वारा गोलीबारी में मारा जाता है। भारत में रीटा विकि के बच्चे को जन्म देती है लेकिन खुद मर जाती है। अंत में सीमा, रवि और उसकी माँ विकि के बच्चे के साथ मंदिर में मिलते हैं।
चटगांव बंदरगाह

यह बांग्लादेश का एक प्रमुख बंदरगाह है।
सुकृत्त

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
महारक्षक आर्यन

कहानी

यह कहानी एक साधारण से दिखने वाले लड़के आर्यन की है जो १८ वर्ष के होने के पश्चात उसमे कई शक्तियाँ आ जाती है।
घुसुड़ि

घुसुड़ि, पश्चिम बंगाल राज्य के हावड़ा शहर का एक उपनगर है।
आवेशित कण-पुंज

किसी अवकास (स्पेस) में गतिमान आवशों के समूह को आवेशित कण-पुंज (charged particle beam) कहते हैं। आवेशित कण-पुंज के सभी कणों की स्थिति, गतिज ऊर्जा एवं दिशा लगभग समान होती है। ध्यातव्य है कि इन कणों की गतिज ऊर्जा उनकी साधारण अवस्था की ऊर्जा की अपेक्षा बहुत अधिक होती है। अपनी उच्च ऊर्जा एवं अत्यधिक एकदिशता के कारण ये आवेशित कण-पुंज अनेक कार्यों के लिये बहुत उपयोगी सिद्ध होते हैं। (कण-पुंज के उपयोग (Particle Beam Usage), देखें)
बार्बीचुरेट्स

बार्बीचुरेट्स (बार्बिट्यूरेट) वह नारकोटिक औषधियां हैं जो केंद्रीय तंत्रिकातंत्र पर हावी होते हैं। यह व्यक्ति की थकावट दूर करने में उपयोगी है, मानसिक तनाव दूर करता है और नींद के लिए उपयोगी होते है। कुछ बार्बीचुरेट्स का उपयोग डाक्टर पागलपन के इलाज़ में और बेहोशी के लिए भी करते है।
बार्बीचुरेट्स सफेद रंग का पाउडर है जो की विभिन्न आकर में पाया जाता है और भिन्न-भिन्न प्रकार के रंगों में भी उपलब्ध होता है।
बार्बीचुरेट्स गोलियों, कैप्सूल एवम इंजेक्शन के रूप में प्रयुक्त होते है। यह बार्बीचुरेट्स वह नारकोटिक्स ड्रग्स है जो इंसान को अपना आदी बना लेता है और इंसान मानसिक रूप से और आत्म बल से इसपर निर्भर हो जाता है। बार्बीचुरेट्स बहुत से प्रकार के होते है जैसे कि: एमोबार्बिटल, बार्बिटल, पेंटोबार्बिटल, फीनोबार्बिटल, सेकोबार्बिटल आदि। सबसे ज्यादा मात्रा में यह ड्रग चिंता में डूबे और निद्रा से व्याकुल लोग इस्तेमाल करते है। इस अवस्था में इन ड्रग्स का उपयोग करने से व्यक्ति को राहत मिलती है और ज्यादा मात्र में इसको ग्रहण करने से इसकी लत लग जाती है, जो कि इंसान की सेहत के लिए हानिकारक होता है।
यह बार्बीचुरेट्स आमतौर पर डाउनर्स, स्लीपर्स, बार्ब्स, स्लीपिंग पिल्स, कैंडी आदि के नाम से प्रचलित है और यह नारकोटिक्स ड्रग्स बहुत ही आराम से मिलने वाले ड्रग्स में से है। ज्यादा मात्रा या फिर अक्सर बार्बीचुरेट्स को ग्रहण करने से व्यक्ति के शरीर की सहनशीलता ख़त्म हो जाती है और यह औषधि उसके लिए हानिकारक हो जाती है। ज्यादा उम्र के लोगों और गर्भवती महिलओं के लिए यह औषधि ज़हर का काम करती है और इसका सेवन करने से उन्हें नुक्सान भी होता है।
२०३७ ईसा पूर्व

२०३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जाली ईमेल

ईमेल स्पूफिंग एक जाली प्रेषक पते के साथ ई-मेल संदेशों की रचना है। ऐसा करना आसान है क्योंकि कोर प्रोटोकॉल में इसके प्रमाणन के लिए कोई तंत्र नहीं है। यह एक लैन के द्वारा या ट्रोजन घोड़ों का उपयोग कर एक बाहरी वातावरण से पूरा किया जा सकता है। स्पैम और फ़िशिंग ईमेल आम तौर पर संदेश की उत्पत्ति के बारे में प्राप्तकर्ता को गुमराह करते हैं।
माल्कम ३

माल्कम ३ एक ब्रिटेन का शासक था जिन्होंने ब्रिटेन पर शासन किया था।
सिमसा

शिमसा नदी का उद्गम कर्नाटक के शिमसा जलाशय से होता है। यह कर्नाटक के पठार से होती हुई श्रवणबेलगोला के किनारे बहती हुई आगे बढ़ती है एवं कावेरी नदी में कावेरी फाल्स के करीब मिल जाती है। अतः ये कावेरी की सहायक नदी है।
मनीष मिश्र(सतना ज़िला मध्यप्रदेश)
दक्षिण पूर्वी एशियाई राष्ट्रों का संगठन

आसियान प्लस तीन

आसियान प्लस तीन (एपीटी) एक ऐसा मंच है जो आसियान के सदस्य देशों तथा तीन पूर्वी एशियाई देशों चीन, जापान तथा दक्षिण कोरिया के मध्य सामंजस्य का कार्य करता है। दस आसियान देशों व तीन पूर्वी एशियाई देशों सरकारी नेता, मंत्री तथा वरिष्ठ अधिकारी विभिन्न मुद्दों पर चर्चा करते हैं।
आषाढ़ का एक दिन

शीर्षक की प्रेरणा

इस नाटक का शीर्षक कालिदास की कृति मेघदूतम् की शुरुआती पंक्तियों से लिया गया है। क्योंकि आषाढ़ का महीना उत्तर भारत में वर्षा ऋतु का आरंभिक महीना होता है, इसलिए शीर्षक का अर्थ "वर्षा ऋतु का एक दिन" भी लिया जा सकता है।

कथानक

आषाढ़ का एक दिन एक त्रिखंडीय नाटक है। प्रथम खंड में युवक कालिदास अपने हिमालय में स्थित गाँव में शांतिपूर्वक जीवन गुज़़ार रहा है और अपनी कला विकसित कर रहा है। वहाँ उसका एक युवती, मल्लिका, के साथ प्रेम-सम्बन्ध भी है। नाटक का पहला रुख़ बदलता है जब दूर उज्जयिनी के कुछ दरबारी कालिदास से मिलते हैं और उसे सम्राट चन्द्रगुप्त विक्रमादित्य के दरबार में चलने को कहते हैं। कालिदास असमंजस में पड़ जाता है: एक तरफ़ उसका सुन्दर, शान्ति और प्रेम से भरा गाँव का जीवन है और दूसरी तरफ़ उज्जयिनी के राजदरबार से प्रश्रय पाकर महानता छू लेने का अवसर। मल्लिका तो यही चाहती है के जिस पुरुष को वह प्यार करती है उसे जीवन में सफलता मिले और वह कालिदास को उज्जयिनी जाने की राय देती है। भारी मन से कालिदास उज्जयिनी चला जाता है। नाटक के द्वितीय खंड में पता लगता है के कालिदास की उज्जयिनी में धाक जम चुकी है और हर ओर उसकी ख्याति फैली हुई है। उसका विवाह उज्जयिनी में ही एक आकर्षक और कुलीन स्त्री, प्रियंगुमंजरी, से हो चुका है। वहाँ गाँव में मल्लिका दुखी और अकेली रह गई है। कालिदास और प्रियंगुमंजरी, अपने एक सेवकों के दल के साथ, कालिदास के पुराने गाँव आते हैं। कालिदास तो मल्लिका से मिलने नहीं जाता, लेकिन प्रियंगुमंजरी जाती है। वह मल्लिका से सहानुभूति जताती है और कहती है की वह उसे अपनी सखी बना लेगी और उसका विवाह किसी राजसेवक से करवा देगी। मल्लिका ऐसी सहायता से साफ़ इनकार कर देती है। नाटक के तृतीय और अंतिम खंड में कालिदास गाँव में अकेले ही आ धमकता है। मल्लिका तक ख़बर पहुँचती है के कालिदास को कश्मीर का राज्यपाल बना दिया गया था लेकिन वह सब कुछ त्याग के आ गया है। निस्सहाय मल्लिका की शादी विलोम से हो चुकी है और उसकी एक छोटी से बेटी है। कालिदास मल्लिका से मिलने आता है लेकिन, मल्लिका के जीवन की इन सच्चाइयों को देख, पूरी तरह निराश होकर चला जाता है। नाटक इसी जगह समाप्ति पर पहुँचता है।
नाटक के एक समीक्षक (क्रिटिक) ने कहा है के नाटक के हर खंड का अंत में "कालिदास मल्लिका को अकेला छोड़ जाता है: पहले जब वह अकेला उज्जयिनी चला जाता है; दूसरा जब वह गाँव आकर भी मल्लिका से जानबूझ कर नहीं मिलता; और तीसरा जब वह मल्लिका के घर से अचानक मुड़़ के निकल जाता है।" यह नाटक दर्शाता है कि कालिदास के महानता पाने के प्रयास की मल्लिका और कालिदास को कितनी बड़ी क़ीमत चुकानी पड़ती है। जब कालिदास मल्लिका को छोड़कर उज्जयिनी में बस जाता है तो उसकी ख्याति और उसका रुतबा तो बढ़ता है लेकिन उसकी सृजनशक्ति चली जाती है। उसकी पत्नी, प्रियंगुमंजरी, इस प्रयास में जुटी रहती है के उज्जयिनी में भी कालिदास के इर्द-गिर्द उसके गाँव जैसा वातावरण बना रहे "लेकिन वह स्वयं मल्लिका कभी नहीं बन पाती।" नाटक के अंत में जब कालिदास की मल्लिका से अंतिम बार बात होती है तो वह क़ुबूल करता है के "तुम्हारे सामने जो आदमी खड़ा है यह वह कालिदास नहीं जिसे तुम जानती थी।"

नाटककार की टिप्पणी

अपने दूसरे नाटक ("लहरों के राजहंस") की भूमिका में मोहन राकेश नें लिखा कि "मेघदूत पढ़ते हुए मुझे लगा करता था कि वह कहानी निर्वासित यक्ष की उतनी नहीं है, जितनी स्वयं अपनी आत्मा से निर्वासित उस कवि की जिसने अपनी ही एक अपराध-अनुभूति को इस परिकल्पना में ढाल दिया है।" मोहन राकेश ने कालिदास की इसी निहित अपराध-अनुभूति को "आषाढ़ का एक दिन" का आधार बनाया।
रिवॉल्वर रानी

कथानक

रिवॉल्वर रानी शत्रुतापूर्ण क्षेत्र चम्बल जिसे डाकुओं की भूमि भी कहा जाता है तेज़ तर्रार और आपराधिक छवि वाली नेता है। उसका नाम अलका सिंह (कंगना राणावत) है। वो अपने दुश्मनों के लिए कोई मौका नहीं छोड़ती और बात-बात पर गोलियां चला देती है। अलका के बाल्यकाल के समय ही उसके पिता की हत्या कर दी जाती है। उनके पिता की हत्या के बाद वो अपने मामा (पीयूष मिश्रा) के साथ चली जाती है और वो ही उसके परिवार के एकमात्र सदस्य हैं। वो अपने मामा द्वारा प्रशिक्षण प्राप्त करके उस इलाके की बाहुबलि बन जाती है। वो बेवफ़ाई के शक की वजह से अपने पति की हत्या कर देती है। चम्बल इलाके से एक भ्रष्ट राजनेता उदय भान सिंह (ज़ाकिर हुसैन) चुनाव जीत जाता है। अलका सिंह विपक्ष की नेता बनती है और वो उदय भान सिंह का भंडा फोड़ करना चाहती है। इसी बीच अलका की मुलाक़ात रोहन रोहन (वीर दास) से होती है जो फ़िल्मों में हीरो बनने के लिए संघर्षरत है। वो रोहन से प्यार करने लगती है और उसका साथ पाकर अपना अकेलापन भूलने लगती है। रोहन केवल उसके पैसे पर आराम करता है इसके माध्यम से केवल अपना हीरो बनने का सपना पूरा करना चाहता है। रोहन निशा (डीना उप्पल) से प्यार करता है। अलका को जब भी रोहन पर शक होता है तो वह कोई न कोई झूठा बहाना बना लेता है। अलका अपने मामा के सहयोग से उदयभान सिंह की कारगुज़ारियाँ एक टीवी चैनल पर प्रसारित करवाने में सफल हो जाती है और इसके बाद उसे त्यागपत्र देना पड़ता है। क्षेत्र में उपचुनाव होते हैं और अलका वहाँ से चुनाव लड़ती है लेकिन इसी बीच उसे ज्ञात होता है कि वो गर्भवती है। वो रोहन के बच्चे की मां बनना चाहती है। यहीं से उसकी सोच बदलनी शुरू हो जाती है और वो एक सुखी परिवार का सपना देखने लगती है। लेकिन राजनीति भी नहीं छोड़ना चाहती।

निर्माण

रिवॉल्वर रानी के निर्देशक साई कबीर ने एक बार एक साक्षात्कार में बताया था— "यह बहुत अच्छा अनुभव था कि हमने चम्बल क्षेत्र में फ़िल्मांकन किया। यह हास्य और राजनीतिक विधा वाली फ़िल्म है। निर्माता तिग्मांशु धूलिया के अनुसार फ़िल्म बी-श्रेणी फ़िल्मों में एक मनोरजंक फ़िल्म है जिसे सभी पसंद करेंगे।

संगीत

फ़िल्म का संगीत संजीव श्रीवास्तव ने तैयार किया है। फ़िल्म में कुल ९ गीत हैं जिनमें से एक गीत "काफ़ी नहीं चांद" आशा भोंसले ने गाया है।

टिकट खिड़की

टिकट खिड़की पर अर्थात सिनेमाघरों में फ़िल्म की शुरुआत अच्छी नहीं रही।
साबू

साबू प्राण कुमार शर्मा द्वारा रचित बाल काॅमिक्स पत्रिका चाचा चौधरी के दूसरे प्रमुख पात्र का नाम है। इनका प्रकाशन डायमण्ड कॉमिक्स करती है। साबू जूपीटर का निवासी है।
विस्तारात्मक तथा अविस्तारात्मक गुणधर्म

अविस्तारात्मक गुण

ये पदार्थ के वे गुण हैं जो इस बात पर निर्भर नहीं करते निकाय का आकार छोता है या बड़ा। उदाहरण के लिये घनत्व एक अविस्तारात्मक गुण है क्योंकि किसी पदार्थ के १ ग्राम के टुकड़े का घनत्व देखें या १० किग्रा के टुकड़े का - दोनों समान होंगे। इन गुणों को 'मात्रा-स्वतंत्र गुणधर्म' भी कहते हैं।
अन्य उदाहरण : ताप, अपवर्तनांक, कठोरता

विस्तारात्मक गुण

पदार्थ के विस्तारात्मक गुण वे हैं जो निकाय के आकार पर निर्भर करते हैं। उदाहरण के लिए द्रव्यमान एक विस्तारात्मक गुण है क्योंकि पदार्थ के छोटे नमूने का द्रव्यमान कम होगा और बड़े नमूने का अधिक। इन गुणों को 'मात्रात्मक गुणधर्म' भी कहते हैं।
अन्य उदाहरण : आयतन